钦定古今图书集成/明伦汇编/官常典/第494卷 > 李光进
## 钦定古今图书集成/明伦汇编/官常典/第494卷 > 李光进

按《唐书》本传：“光进，其先河曲诸部，姓阿跌氏。贞观中
内属，以其地为鸡田州，世袭刺史，隶朔方军。光进与
弟光颜，少依舍利葛旃，葛旃妻，其女兄也。初，葛旃杀
仆固玚，归河东辛云京，遂与光进俱家太原，以沉果
称。从马燧救临洺，战洹水有功。历前后军牙门将，兼
御史大夫、代州刺史。元和四年，王承宗、范希朝引师”
救易定，表光进为都将，时光颜亦至大夫，故军中呼
大小大夫。俄检校工部尚书，为振武节度使，赐姓以
光宠之。别诏光颜拜洺州刺史，弟兄荣冠当时。光进
徙灵武，卒，年六十五，赠尚书左仆射。有至性，居母丧，
三年不归寝。光颜先娶，而母委以家事。及光进娶，母
已亡，弟妇籍赀贮，纳管钥于姒。光进《命反之》，曰：“妇逮
事姑，且尝命主家事，不可改。”因相持泣，乃如初。